Matti Morottaja

Matti Heikki Ilmari Morottaja teikkâ Kuobžâ-Saammâl Matti (š. juovlâmáánu 28. peeivi 1942, Samudjävri, Suomâ) lii  anarâškielâ iäláskittee já Anarâškielâ seervi kuhesáigásâš saavâjođetteijee. Sun lii porgâm ennuv anarâškielâ oovdân. Sun lii toimâm kuhháá anarâškielâ máttáátteijen já kielâ paijeentuállen. Sun lii meiddei čáállám já jurgâlâm kiirjijd, livđum, já suu ánsun lii kielâpiervâltooimâ vuáđudem já anarâškielâ iäláskittem táin metodáin. Sun lii vuosmuš anarâš kunneetuáhtár. Ive 2007 sun finnij Mikael Agricola -palhâšume pargostis anarâškielâ pyerrin. Matti áásá perruinis Jormokuoškâst Anarist. Suu pärnivuođâ päikki lii Samudjäävrist.  

Suuhâ
Suu algeh Petter, Saammâl já Mikkâl láá meid ovdedâm anarâškielâ.

Sämitigge
Morottaja lâi Suomâ Sämitige jeessân.

Anarâškielâ
Morottaja lii ubâ eellimääigis porgâm korrâsávt anarâškielâ oovdedmân. Sun lii ohtâ Anarâškielâ seervi vuáđudeijeejesânijn já ive 1986 väljejui seervi vuossâmuu stiivrâ saavâjođetteijen. Sun lii toimâm kielâmiäštárin vistig anarâškielâ CASLE-tievâsmittemškovliittâsâst 2009–2010casle.fi Čujottum 9.3.2021 (eŋgâlâskielân) já ton maŋa-uv maŋgáid uáppeid.

Palhâšumeh já tubdâstâsah
Morottaja finnij Suomâ Kulttuurruttârááju Mikael Agricola -miitaal cuáŋuimáánu 1. peeivi 2007. Laapi ollâopâttâh nomâttij suu kunneetuáhtárin.Helander, Astrid. Lappi universitehta nammadan guoktása gudnedoavttirin. Ávvir. 27.2.2019. Čujottum 4.2.2021 (orjâlâškielân) Sun lii meid ive 2010 rääjist Helsig ollâopâttuv kunneetuáhtár.Niittyvuopio, Aslak Ilkka. Matti Morottaja 70 jagi. NRK Sápmi. 28.12.2012. Čujottum 4.2.2021 (orjâlâškielân)Ylikoski, Jussi. Giellaealáskahttima vejolašvuođat. Dutkansearvvi dieđalaš áigečála. Nr. 1/2019. Sijđo 22. Čujottum 4.2.2021 (orjâlâškielân)

Kirjeh já jurgâlusah
Kuobžâ-Saammâl Maati kirjálâš áánsuhMatti Morottaja Säämimuseo, 2006. Čujottum 4.8.2020:

Kirjeh

 1983 – Suomâ-säämi-suomâ škovlâsänikirje (toim. oovtâst Pekka Sammallahtijn)
 1985 – Ánná já Jovnâ
 1987 – Ánná já Jovna poccui kuvlân
 1993 – Säämi-suomâ sänikirje (toim. oovtâst Pekka Sammallahtijn)
 1992 – Sigá maainâs (toimâttâm já luuhâm jienâkirje já kirje, mast láá kyehti kasseet)
 1996 – Tovlááh mainâseh (toim.)
 2000 – Oopâ saanijd
 2005 – Kyelisieidi maccâm já eres novelleh (toim. oovtâst Ilmari Mattusijn)
 2020 – Kuobžâ-Saammâl

Jurgâlusah
 1976 – Ráámmát čaalâ Piättár vuossâmuš kirje
 1982 – Samuli Aikio: Nieidâ kote šoodâi kollekuálsin (algâalgâlâš Nieida guhte šaddai gollegoalsin)
 1988 – Sämikielâ vieres kiellân vuáđuškoovlâst 4
 1989 – Kerttu Vuolab: Kulmâ skipárâš (algâalgâlâš Golbma skihparačča, 1979)
 1990 – Rauna Paadar-Leivo: Halstemjeegi noaidi (algâalgâlâš  Hálssatanjeakki noaidi, 1990)
 1994 – Kirsti Paltto: Tivgâ (algâalgâlâš Divgá, 1990)
 1994 – Elle Márjá Vars: Uábbi (oovtâst Kaarina Mattusáin, algâalgâlâš Oabbá)
 1995 – Marjatta Palismaa: Ááhupiämmu (algâalgâlâš Ahkupiebmu, 1970)
 1995 – Veikko Holmberg: Tuuru-kuobžâ (algâalgâlâš Duvro-guovža ja šibitdoaktára rehket, 1995)
 1996 – Inga Borg: Puppâ pääihist (algâalgâlâš Hemma hos Plupp, 1982)
 1996 – Inga Borg: Tälvi Puupâ kuvlân (algâalgâlâš Vinter hos Plupp, 1982)
 ? – Inga Borg: Puppâ já kiđđâtulve (algâalgâlâš Plupp och vårfloden, 1982)
 ? – Inga Borg: Puppâ puáris vyevdist (algâalgâlâš Plupp i storskogen, 1983)
 2016 – Jávrri-Juhán Niillas: Nigá nooveelčuágáldâh 1 (algâalgâlâš Nigá: noveallačoakkáldat, 2016)

Käldeeh


Luokka:Anarâšah
Luokka:Helsig ollâopâttuv kunneetuáhtáreh
Luokka:Ive 1942 šoddâmeh
Luokka:Kielâmiäštáreh
Luokka:Laapi ollâopâttuv kunneetuáhtáreh
Luokka:Suomâ Sämitige airâseh
Luokka:Sämmiliih kirječälleeh
Luokka:Sämmiliih oppâkirječälleeh